钦定古今图书集成/历象汇编/历法典/第054卷 > 图
## 钦定古今图书集成/历象汇编/历法典/第054卷 > 图

三宫则可若在鹑首鹑火鹑尾其法异是何也此星方位出象限之外经度巳转过至节故前减者此宜加前加者此宜减又前黄纬过九十度即越北极轴线故减于三百六十度内方得所求今从春分转至秋分虽过九十度而无轴

待六宫，如“寿星”至“娵訾”，俱同前法。但星在南左，用北
右法；星在南右，用北左法。此为异耳。

《以度数图星象》第二，〈凡三章。〉

平浑仪义

古之作者造浑天仪以准天体，以拟天行，其来尚矣。
后世增修递进，乃有平面作图为平浑仪者，形体不
甚合，而理数甚合，为其地平圈、地平距等圈及过天
顶横截之弧，与天夫、黄、赤二道、黄赤距等圈及过两
极横截之弧，皆确应天象，故以此言天特为著明，能
毕显诸星之经纬度数也。历家称为“至公至便，超绝”
众器。今详其应用多端，不后于浑仪，其要约简易，则
胜浑仪。且浑仪所用大环，欲其纤毫不爽，势不可得。
未若平面之直线当一环，圆界当一环，直者必直，圆
者必圆，无可疑也。然论其本原，即又从浑仪出。何者？
凡于平面图物体，若依体之一面绘之，定不合于全
体。必依《视学》，以物影图物体，或圆或方、或长短，各用
其远近、明暗、斜直之比例，则像在平面，俨然物之元
体矣。但光体变迁，出光之处无数，则所作影亦无数，
而受影之半面有正有偏，则影之变态又无数。故视
学家分为二品，一为有法物像，一为无法物像。〈以可用为
有法不则无法〉今论浑仪之影，能生平仪，义本于此。必求平
面之上，能为实用，可显诸曜之度数以资推算者，则
为有法。而于诸无法像中，择其有法者特有三：一设
光于最远处照，浑仪正对春分或秋分，则极至交圈
为平面之圈界，以面受影，即显赤道及其距等圈，皆
如直线，而各过极经圈，皆为曲线之弧。此有法之第
一仪也。次设光切南极，则赤道为平面之圈界，诸赤
道距等皆作平面上圆形，而极至交圈又如直线，此
为有法之第二仪也。又次设光切，春分或秋分在极
分圈与赤道之交，则亦以极至交圈为平面之圆界，
以面受影，即赤道与极分交圈为直线，而其馀皆为
曲线之弧，此有法之第三仪也。今绘星图，惟用第二
仪，次则第三，以其正对恒星之度，其第一仪不用也，
为是平浑所须，井论之。

总星图义

设浑仪，以北极抵立平面，其轴线为平面之垂线，有
光或目切南极正照之仪上设点，其影或像必径射
于平面。即北极居中设点之影，去北极渐远者，其在
平面之两距亦渐远，乃至南极则为无穷，影终不及
于平面矣。又平面之上，北极所居点为过两极轴线
之影，为浑仪众圈之心。平面上诸赤道距等圈，离此
愈远，即其影愈宽大，至近南极者，则平面无可容之
地也。假有浑仪为甲、丙、乙、丁，甲为南极，乙为北极，以
乙极抵丑、乙子，平面有光，或目在甲极，光照近北极。